Tirbêsipîyê, Çilaxa, Şehba û Dirbesîyê de şorişê 19ê Temmuze yê Rojawanî ame pîrozkerdene.
Bi seyan kesanê ke şayîyan de ameyî têhet şoriş pîroz kerd û şehîdanê şorişî rê deyndarîya xo ard ziwan. Qiseykerdişan de bale ameye atene muhîmîya şorişî ser û ame vatene ke pê nê şorişî komelo demokratîk ame înşakerdene. Reyna ame vîrardene ke no şorişê cinîyan o ke cinîyî hinî xo heme waran de eşkenê îfade bikerê.
Qiseykerdoxan vera hêrişanê îşxalî yê dewleta tirke hersê xo ard ziwan û ard ziwan ke şarê Rojawanî wayîrê mîrasê şehîdanê xo vejîyeno û sîyasetê leyminî yê dewleta tirke pûç vejeno. Aktîvîteyan de şorişo ke serkêşîya cinîyan û ciwanan de ame kerdene sey meşaleyê azadîye yê merdimîye ame namekerdene û ame waştene ke wa şar dormeyê Îdareyê Xoserî de bêro têhet û wayîrê ercano xo vejîyo.
